OKRESNÁ PROKURATÚRA PREŠOV 
Masarykova 16, 080 97 Prešov	

Číslo: 1 Pv 321/12/7707-28	Prešov 09.11.2016 
EEČ: 2-58-483-2016
U Z N E S E N I E
Trestná vec:	obv. XXXXX
Trestný čin:	zločin: neodvedenie dane a poistného podľa § 277 odsek 1, odsek 2 písmeno b Trestného zákona
Rozhodol: 	prokurátor Okresnej prokuratúry Prešov
Podľa § 217 odsek 1 Trestného poriadku vyslovujem, že obvinený:
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie
ktorý je trestne stíhaný pre trestný čin:
-	zločin: neodvedenie dane a poistného podľa § 277 odsek 1, odsek 2 písmeno b Trestného zákona
štádium: dokonaný trestný čin
forma trestnej súčinnosti: jeden páchateľ vo veci
sa v skúšobnej dobe, určenej uznesením prokurátora Okresnej prokuratúry Prešov zo dňa 11.6.2013, spisová značka 1 Pv 321/12/7707, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
- ako konateľ spoločnosti a osoba zodpovedná za zrazenie a odvedenie poistného
za spoločnosť XXXXX,
za obdobie mesiacov november 2007 až november 2008, zrazil z miezd svojich
zamestnancov a následne zadržal a neodviedol poistné na zdravotné poistenie,
ktoré mal odviesť XXXXX v sume
1.253,34,- €,
za obdobie mesiacov máj 2007 až jún 2008, zrazil z miezd svojich zamestnancov a
následne zadržal a neodviedol poistné na zdravotné poistenie, ktoré mal odviesť
XXXXX v sume 119,14,- €,
za obdobie mesiacov február 2007 až jún 2008, zrazil z miezd svojich zamestnancov
a následne zadržal a neodviedol poistné na zdravotné poistenie, ktoré mal odviesť
XXXXX v sume 316,25,- € a
za obdobie mesiacov august a november 2008, december 2008 a január 2009, zrazil
z miezd svojich zamestnancov a následne zadržal a neodviedol poistné na sociálne
poistenie, čím takto pre XXXXX neodviedol poistné v
sume 759,44,- €,
čím takto v úmysle sebe alebo inému zadovážil neoprávnený prospech celkovo v
2
sume 2.448,17,- €.
Uznesením prokurátora Okresnej prokuratúry Prešov zo dňa 11.6.2013, spisová značka 1 Pv 321/12/7707, bola určená skúšobná doba pre jednotlivých obvinených nasledovne:
	XXXXX, dátum narodenia: XXXXX
30 mesiacov
Odôvodnenie:

Vyšetrovateľ Okresného riaditeľstva Policajného zboru, Odboru kriminálnej polície v Prešove (ďalej len „vyšetrovateľ“), uznesením sp. zn. ORP-327/OEK-PO-2012 z 23.10.2012, podľa § 206 ods. 1 Trestného poriadku vzniesol XXXXX a spol. obvinenie pre zločin neodvedenia dane a poistného podľa § 277 ods. 1, ods. 2 písm. b) Trestného zákona, ktorého sa mal obvinený dopustiť tak, že
- ako konateľ spoločnosti a osoba zodpovedná za zrazenie a odvedenie poistného za spoločnosť XXXXX,
za obdobie mesiacov november 2007 až november 2008, zrazil z miezd svojich zamestnancov a následne zadržal a neodviedol poistné na zdravotné poistenie, ktoré mal odviesť XXXXX v sume 1.253,34,- €,
za obdobie mesiacov máj 2007 až jún 2008, zrazil z miezd svojich zamestnancov a následne zadržal a neodviedol poistné na zdravotné poistenie, ktoré mal odviesť XXXXX v sume 119,14,- €,
za obdobie mesiacov február 2007 až jún 2008, zrazil z miezd svojich zamestnancov a následne zadržal a neodviedol poistné na zdravotné poistenie, ktoré mal odviesť XXXXX v sume  316,25,- € a
za obdobie mesiacov august a november 2008, december 2008 a január 2009, zrazil z miezd svojich zamestnancov a následne zadržal a neodviedol poistné na sociálne poistenie, čím takto pre XXXXX neodviedol poistné v sume  759,44,- €, 
čím takto v úmysle sebe alebo inému zadovážil neoprávnený prospech celkovo v sume  2.448,17,- €.

	V danej trestnej veci došlo v priebehu trestného konania k zmene právnej kvalifikácie protiprávneho konania obvineného zo zločinu neodvedenia dane a poistného podľa § 277 ods. 1, ods. 2 písm. b) Trestného zákona na prečin neodvedenia dane a poistného podľa § 277 ods. 1 Trestného zákona.

Podľa § 217 ods. 1 Trestného poriadku, veta prvá, ak obvinený v priebehu skúšobnej doby viedol riadny život, splnil povinnosť nahradiť škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. 

	Dňa 11.06.2013 bolo vo veci vydané rozhodnutie podľa § 216 ods. 1 Trestného poriadku, právoplatné dňa 21.08.2013, ktorým bolo trestné stíhanie obv. XXXXX podmienečne zastavené, pričom podľa § 216 ods. 2 Trestného poriadku bola obvinenému určená skúšobná doba v trvaní 30 mesiacov.

Obv. XXXXX bola rozhodnutím prokurátora o podmienečnom zastavení trestného stíhania, počas skúšobnej doby, podľa § 216 ods. 4 Trestného poriadku, s poukazom na ustanovenie § 51 ods. 4 písm. d) Trestného zákona, "per analogiam", uložená povinnosť zaplatiť v skúšobnej dobe dlh, a to XXXXX dlh v sume 1.253,34,- €, XXXXX dlh v sume 119,14,- €, XXXXX dlh v sume 316,25,- € a XXXXX dlh v sume  759,44,- €.
		
Skúšobná doba podmienečného zastavenia trestného stíhania uplynula dňa 21.02.2016.

Po uplynutí skúšobnej doby boli probačným a mediačným úradníkom Okresného súdu Prešov, v mediačnom konaní sp. zn. 1Pr/94/2016 vyžiadané správy o povesti obvineného z miesta bydliska, obvodného úradu a príslušného obvodného oddelenia policajného zboru a vo vzťahu k osobe obvineného bol zároveň aktualizovaný odpis registra trestov. Z týchto materiálov bolo zistené, že obvinený viedol počas skúšobnej doby podmienečného zastavenia trestného stíhania riadny život, kde žiadneho protiprávneho konania sa v skúšobnej dobe podmienečného zastavenia trestného stíhania nedopustil, pričom zároveň je zo správ jednotlivých odvodových inštitúcií zrejmé, že obvinený si uloženú povinnosť riadne splnil.

	Vzhľadom na vyššie uvedené skutočnosti bolo potrebné rozhodnúť o tom, že sa obv. XXXXX osvedčil v skúšobnej dobe podmienečného zastavenia trestného stíhania. 

Podľa § 217 ods. 4 Trestného poriadku poučujem obv. XXXXX o tom, že po nadobudnutí právoplatnosti tohto rozhodnutia nastávajú účinky zastavenia trestného stíhania (§ 9 ods. 1 písm. e) Trestného poriadku).
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jozef Kočan
prokurátor